Saate algus, suurde saali kokku aetud noorte mass, kel käsu peale hüpata-karata-karjuda tuleb, loob déjà vu efekti. Kus küll midagi säärast juba näinud olen? Ah jaa, samamoodi karglesid karjas TV3 "Unistuste printsessi" pürgijad. Seda meenutades on kahju, et "Unistuste printsessi" tootjad ei taibanud (sarnaselt "Kinotehasele") printsessikandidaate panna erineva emotsiooniga karjuma nime "Roberto"... Vot see oleks alles kino olnud! Déjà vu-momente jätkub edaspidisekski, ülesehituselt meenutab sari "Ameerika supermodelli".